Diari Oficial de la Generalitat Valenciana


Sumari del DOGV 7554, del 23-06-2015 (2015/5696)

Notificació de la sentència dictada en el procediment de divorci contenciós número 1497/2014.
---------------------------------------------------------------------------------------------

### Dades del document

Número de DOGV
:   7554

Data del DOGV
:   23-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/5696


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el procediment de divorci contenciós número 1497/2014. [2015/5696]  
Jesús Lorenzo Álvarez, secretari del Jutjat de Primera Instància número 5 de Dénia, faig constar que en el procediment de divorci contenciós número 1497/2014 s'ha dictat sentència amb la dispositiva literal següent:  
  
«Dispositiva  
Estime parcialment la demanda formulada per Katty Burbano Guerrero, representat pel procurador dels tribunals Vicente Sempere i defés per la lletrada Carolina Vives Bolufer, contra Víctor Manuel Vera Litardo, declarat en rebel·lia. El ministeri fiscal compareix en la persona de l'advocada fiscal Sara Gayán. Dispose la dissolució del matrimoni, per causa de divorci, dels cònjuges citats, amb tots els efectes inherents a esta declaració.  
  
I en especial els següents.  
1r) Respecte a la pàtria potestat de la menor A., l'exercirà exclusivament la mare.  
S'atribuïx la guarda i custòdia del menor a la mare.  
2n) Es fixa un règim de visites progressiu a favor del pare, i per al cas que ell mateix contacte amb la menor i torne a Espanya.  
Així, des de la tornada del pare i durant sis mesos, la menor podrà estar amb el pare el dissabte o el diumenge en caps de setmana alterns, començant a les 10.00 hores i acabant a les 19.00 hores.  
Transcorreguts sis mesos, si el contacte amb la menor s'ha mantingut i el pare hi manté bona relació, podrà ampliar-se la visita al dissabte i al diumenge, caps de setmana alterns, sense pernocta, començant el període a les 10.00 hores i acabant-lo a les 19.00 hores.  
Transcorreguts sis mesos més, sempre que la relació del pare amb la menor siga bona, podrà estar amb la menor els caps de setmana alterns amb pernocta, i la mitat de les vacacions escolars de la menor, sempre iniciant el període a les 10.00 hores i acabant-lo a les 19.00. Ha d'entregar i arreplegar la menor en el domicili matern.  
3r) Quant a la pensió alimentària per a la filla A. S. B. G., el pare Víctor Manuel Vera Litardo pagarà 180 euros mensuals dins dels cinc dies primers de cada mes en el compte corrent que designe la mare, actualitzables d'acord amb la variació de l'IPC:  
  
No es fa especial pronunciament sobre les costes processals produïdes.  
Comuniqueu esta resolució, quan siga ferma, al Registre Civil central on consta inscrit el matrimoni.  
Notifiqueu la resolució a les parts en forma legal. Feu-los saber que contra es pot interposar recurs d'apel·lació davant de l'Audiència Provincial d'Alacant en el termini de 20 dies.  
És la meua sentència, que pronuncie, mane i firme.»  
  
Atés que es desconeix el domicili o residència actuals de la part demandada. Per això, el secretari judicial, d'acord amb els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte per a dur a efecte la diligència de notificació.  
  
  
Dénia, 12 de juny de 2015.- El secretari judicial: Jesús Lorenzo Álvarez.